
STUEFUGLENE 



Opdræt af Rosenbrystet Skægparakit 

Psittacula alexandri alexandri (L.) 

Engelsk: Javan Parrakeet, Jew Parrakeet. Tysk: Rosenbriistiger Alexan- 
dersittich, Javanischer Edelsittich. Fransk: Perruche å poitrine rose. 

Denne skønne fugl er en slægtning af Stor Alexanderparakit (Psitta¬ 
cula eupatria nipalensis), der menes at være den første af Alexander- 
parakitteme, som kom til Europa. Det hævdes at være sket allerede i 
året 327 før Kristus og i årene kort efter kom ligeledes Lille Alexander¬ 
parakit (Psittacula krameri manillensis) til Grækenland fra Indien. Det 
var nemlig den unge græske eller - som det hed dengang - makedonske 
konge Alexander den store, der, efter at have overvundet Syrien, Ægyp¬ 
ten og Persien, med en hær på 120000 mand invaderede Indien og derfra 
iblandt det uhyre krigsbytte også sendte disse fugle hjem. 

Efter ham er fuglene opkaldt og alle skægparakitterne har beholdt 
alexandri som artsnavn. Der findes flere underarter (P. a. abbotti, P. a. 
cala, P. a. major, P. a. perionca og P. a. dammermani), som er udbredt 
på forskellige øer (Sumatra og øerne vest for denne store ø samt på An- 
damanerne), men hovedparten, den nominelle race er netop den rosen¬ 
brystede skægparakit, der er opdaget og navngivet allerede i 1758. Den 
findes ifølge de nyeste oplysninger endnu ret hyppigt på Java, Bali, Kan- 
gean-øerne og på det sydlige Borneo. 

Rosenbrystet skægparakit er en grøn fugl med gråt hoved, der dog 
har et blåligt skær. Over panden har den en smal sort stribe, der når 

fra øje til øje og fra undemæbbet udgår en bredere sort stribe, der 
strækker sig hen under begge kinder. Kroområdet og brystet er rosafar- 
vet. På vingerne findes en olivengul plet og begge de midterste halefjer 
er mørkt blålige på oversiden. De øvrige halefjer er blålige på yder¬ 
men gule på inderfanen og alle halefjerenes underside er gul. Øjnene er 
lyst gule, næbbet er rødt og fødderne gråbrune. 

Hannens totallængde er ca. 340 mm, vingerne er ca. 155 mm, halen ca. 
165 mm, næbbet ca. 25 mm og løbet ca. 15 mm. 

Normalt er der kun ringe forskel at se på kønnene, hannens hoved er 
dog som regel lidt mere robust end hunnens. 

Unge fugle er helt grønne med gråt hoved og de siges at skifte næb¬ 
farve tre gange, idet de klækkes med gult næb, der først bliver rødt, så 
sort og til sidst atter rødt. 

Forskellene mellem den rosenbrystede og den almindeligst forekom¬ 
mende af de øvrige skægparakitter (P. a. fasciata) er, at denne sidst¬ 
nævnte normalt er lidt større, at den har et mere livligt blåt skær over 
det grå hoved og et mere blåt skær over det svagere rosafarvede bryst, 
men især, at hannen har rødt overnæb, men sort undernæb, medens 
hunnen har helt sort næb. 

Den bekendte hollandske forsker og rejsende, baron C. B. Hermann 
von Rosenberg, som i over tredive år Samlede fugle i hollandsk Ostin¬ 
dien, skriver om den rosenbrystede skægparakits liv i naturen bl. a. føl¬ 
gende: 

»Man hører mere til denne fugl, end man ser den og skønt den findes 
over hele øen Java, må man i mange egne lede længe, før man finder et 
enkelt par. I andre egne er den derimod så talrigt forekommende, at 
den gør stor skade på rismarkerne, når risen er ved at modnes. Fuglene 
holder til i trækronerne, hvor de forstår at skjule sig, så de ikke er til 
at få øje på. Om aftenen samler de sig fra bestemte områder i og om¬ 
kring et meget højt træ. Før solnedgang kommer de flyvende enkelt¬ 
eller parvis og begynder på en koncert, hvori enhver nyankommen tager 
del og som derfor ender i en aldeles øredøvende larm, der først slutter, 
når mørket falder på. Ved første morgengry deler skarerne sig atter, for 
næste aften igen at samles til den fælles nattesøvn. 

Om dagen strejfer de parvis om og søger føde i haver, krat, bambus- 
plantninger og skove. Deres ernæring består af alle slags blomster, 
knopper, frø, korn, majs og ris, men de foretrækker især blomster og 
frugter af tamarindetræerne. 

Reden er kun fundet enkelte gange og da altid i et meget højt træ. 
Yngle tiden synes at være i februar og marts måneder og lige udfløjne- 
unger er set i maj«. 

Om denne fugls liv i fangenskab berettes bl. a., at den allerede i 1859 
var i Zoo, London, og i 1873 blev der opdaget et par hos en snedker i 
Tyskland. Han havde ingen anelse om, hvad det var for fugle, men hav¬ 
de haft dem i 13 år og i den tid havde fuglene lagt over 50 æg, som 
snedkeren havde fundet rundt omkring i værkstedet - uden at have 

tænkt på at lave en kasse til fuglene! - havde han gjort det, er det sand¬ 
synligt, at han havde fået det første opdræt i verden af denne fugl. Også 
en tysk baronesse havde i flere år et par, hvorom hun berettede udfør¬ 
ligt i »Die Gefiederte Welt«, men tilsyneladende er der ikke sket opdræt 
i dette tilfælde. Det første verdensopdræt er anerkendt som sket i Ade- 
laide Zoo i 1936-1937 og det første danske opdræt var udstillet på Ver¬ 
densudstillingen i København den 1.4. november 1956, det var opnået af 
O. Hirthe, Søborg Fuglefarm, der udstillede 1,1 med 2 unger på 7 måne¬ 
der under katalog-nr. 208b. 

Nu er det igen lykkedes en dansk opdrætter at få unger af disse fugle 
og herom har vi modtaget .følgende beretning: 

Af disse skønne fugle erhvervede jeg et par i januar måned 1964. 
Egentlig var det slet ikke dem, jeg var ude efter, men et par duepara- 
kitter, som jeg var interesseret i, men da jeg så skægparakitternes 
form, bestemte jeg mig for dem. 

De kom i et karantænebur i 3 måneder, men de syntes bestemt ikke 
om det og var meget bange, især var hannen sky og gemte sig altid bag 
fruen. Jeg så dem aldrig gå til foderet, men når de var sultne og mente, 
at der ingen var til stede, svandt det dog i foderskålene og så sang han 
for hende, hvilket lød som noget henad svanesang. 

Fuglene bevarede konditionen og de manglede heller ikke noget af 
det, som jeg kunne tænke nlig, de kunne lide og ville have godt af, der¬ 
imod kneb det lidt med halen, så længe de gik i buret, jeg syntes, at de¬ 
res hale skulle være meget længere. 

Det hjalp, da de kom ud og fik en voliere på 390 x 90 x 180 cm, og i 
den fik de også en gammel skrå kasse, som ingen af mine andre fugle 
havde villet tage i brug. Den kunne han lide, han brugte den ganske 
vist i begyndelsen kun til at sidde på, men efter en tre ugers tid gik han 
i kassen. Hun ville dog ikke ind i den tingest, selvom han fordoblede 
sangen og søgte at made hende, nej - kvinder kan være kostbare. 

Sommeren gik og skønt der tit opstod skænderier om, hvornår det 
skulle være og han ofte var i kassen, var hun ikke til at formå til mere 
end højst at sidde ovenpå kassen og ellers anbragte sig på en pind. 

Da det blev oktober, satte jeg fuglene i kælderen i den mest beskyt¬ 
tede voliere og lavede en kasse til, som var lidt mindre end den anden, 
kom havejord, tørvestrøelse og groft savsmuld i den, men den var de 
slet ikke interesserede i, og blev det heller ikke. 

Men da vi kom hen i marts 1965, blev fuglene urolige og så gik det ud 
over både tråd og voliererammer, så jeg blev klar over, at de forstod at 
bruge deres krumme næb og at der nu sandsynligvis skulle ske noget. 

Den udendørs volilere blev gjort klar igen, der kom nye pinde i den, 
kassen blev sat op, fuglene sat ud og hannen - fløj lige i kassen. Hun¬ 
nen fulgte snart efter, og nu blev de de*. Der var sympati og der blev 
madet og danset samtidigt med, at de sang. Det foregik med bøjede ho¬ 
veder og sidelæns hop og nu kunne det tilsyneladende ikke gå stærkt 
nok, de gik i kassen begge to, men - mere blev det ikke til. 

Først da jeg en aften en af de første dage i juni kom ned til fuglene 
i haven, blev jeg klar over, at nu var der ved at ske noget igen, for 
hannen sad udenfor og hunnen var i kassen, så jeg mente, at nu var det 
vist alvor, - men nej, det var det vist alligevel ikke. 

Ikke før den 13. juni vovede jeg at kigge i kassen, men så var der 2 
æg. En senere kontrol viste, at der var 3 æg og desuden fandt jeg endnu 
senere et æg til på bunden af volieren, det måtte hun have tabt. 

Når man var i haven, kunne man altid høre de rosenbrystede, men 
komme til at se dem syntes at være ganske umuligt. Hvadenten de skul¬ 
le spise, synge, made eller parre sig, så forsvandt de, så snart de blot 
mente, at der kunne komme nogen eller at nogen kunne se dem. Man 
var nødt til at stå oppe i stuen bag gardinerne for at få noget at se, 
men så var det også en festforestilling. På en måde forstår man da og¬ 
så godt, at de ikke synes om at stille hele deres familieliv til skue - og 
så er det jo heller ikke så rart med vindueskiggeri. 

Selv om fuglene ikke var glade for det og var noget bange, foretog 
jeg en kontrol af, om æggene var befrugtede og det gik godt, selv om 
jeg måtte lette på hunnen for at få fat i æggene og lægge dem under 
hende igen. Det skal dog bemærkes, at der er en lem i kassen netop be¬ 
regnet til redekontrol, så det ikke er nødvendigt at tage kassen ned og 
tage låget af, og - som det vil fremgå af det følgende - var æggene i 
orden. 

Foderemnerne blev nu øget både i art og mængde, jordnødder, op- 
madningsfoder, flere appelsiner o. s. v. og først i juli kunne det høres, 
at der var liv inde i kassen, men fuglene var urolige og dog turde jeg 
ikke kigge af frygt for at ødelægge resultatet. 

Den 12. juli foretog jeg en forsigtig inspektion, som viste et æg og to 
unger, men det var allerede nogle langdunede fyre. Omkring tre dage 
senere fandt jeg ægget ude i volieren og der var en fuldbåren unge i 
det. Hvordan fuglene har fået ægget 40 cm op ad siden inde i kassen og 
fået det ud gennem flyvehullet, det forstår jeg ikke, der var ganske vist 
et lille hul i ægget, men om fuglene har lavet det, er jeg ikke klar over. 

De gamle fugle så jeg stadig ikke noget til, men alt det spirede frø, 
der blev lavet til dem på bunden af volieren, det blev taget og foder¬ 
skålene tømtes, så hvis dette ikke var sket og jeg ikke af og til havde 
hørt deres skrål, kunne det godt have set ud, som om fuglene var gået 
deres vej. Sidst i juli kiggede jeg igen og så da to fuldfjerede unger, 
men tiden gik og jeg syntes, at det varede for længe med udflyvningen. 
Til sidst kunne jeg ikke dy mig, men kiggede i kassen igen og så - var 
der ingen fugle i kassen, hverken de gamle eller ungerne. Jeg blev noget 
hed i panden, kiggede atter i volieren og i kassen, men der var ingen 
fugle at se gennem lemmen i kassen og der var bestemt heller ingen 
ude i volieren .Så måtte jeg til at endevende kassen og det viste sig da, 
at både de to unger og de gamle fugle sad helt oppe under låget i kas¬ 
sens øverste hjørner, hvor man ikke kunne se dem fra lemmen. Så blev 
alt roligt igen, men der gik hele 14 dage, før jeg så, at fuglene var ude. 

Begge ungerne havde da rødt næb og familien lavede da et øredøvende 
spektakel, et tydeligt bevis på tilfredshed fra fuglenes side, men jeg var 
mere spændt på naboernes reaktioner, selv om der jo altid er glæde, 
når der kommer parakit-unger. 

Men hvor er det synd, at denne skønne parakit, som næsten alle kan 
anskaffe sig og holde, er så sky. Det viste sig stadigt ved, at selv lang 
tid efter ungernes udflyvning var hannen og den ene unge i kassen, 
hunnen på pinden foran flyvehullet og den anden unge ovenpå kassen, 
men så snart nogen nærmede sig, så var hele familien øjeblikkelig for¬ 
svundet. 

Mange har forsøgt at fotografere dem, men selv om de blev lokket 
ud, var det ikke let og om næroptagelser var der slet ikke tale. Kun når 
man står tidligt op, kan man få lejlighed til at se og samtidigt høre dis¬ 
se fugle og så er det dejligt at se dem udfolde sig, både fordi fuglene er 
skønne og fordi den nye dags begyndelse er så langt den bedste del af 
alle døgnets timer. 

Nu da dette skrives, er begge ungers næb blevet mørkt, så vi får se, 
hvad det udvikler sig til, men jeg tipper, at de bliver 1,1 efter deres op¬ 
førsel og hovedform, og det var, hvad jeg havde at berette om mine 
skægparakitter. (sign.) Carl Aage Jensen, Køge. 

Mere om Ørkenvæveren. 

Pseudonigrita arnaudi 

I august 1963 i STUEFUGLENE er ørkenvæveren første gang beskre¬ 
vet herhjemme. Den havde ikke været importeret før og er vel endnu 
ikke særlig kendt herhjemme, da der kun kom få par til landet i første 
omgang. 

Jeg har haft et par i voliere i et års tid og denne artikel kan måske 
supplere, hvad man allerede ved om fuglen og samtidig advare fugle¬ 
holdere mod at holde ørkenvævere sammen med mindre tropefugle på 
begrænset plads. 

Første farvebeskrivelse: Pande og isse lys gråhvid, vinger og det øver¬ 
ste af skulderparti gråbrunt, kinderne okkerbrune og skarpt afgrænsede 
ved øjnene, der er sorte. Næbbet er sort, bugen gråbrun og benene lyse¬ 
grå, hovedindtrykket af fuglen er nærmest mørkt isabel. Kønnene er 
tilsyneladende ens. 

Det er meget sjældent at man kan sige, at en fuglestemme er direkte 
ubehagelig, men ørkenvæverens kalde- og faresignaler lyder ligefrem 
hæsligt og jeg vil stærkt fraråde at holde den som burfugl, det holder 
man ikke til ret længe. 

Da jeg så disse 2 fugle hos fuglehandleren, faldt jeg straks for dem, 
jeg tror aldrig jeg har set et par fugle så smukt stramme i fjerdragten, 
dertil kom, at de bevægede sig med rolig værdighed i buret og således 
yderligere forstærkede helhedsindtrykket. Jeg drog altså hjem med 
dem. De blev anbragt i et stort flyvebur sammen med ’et par ligeledes 
nyindkøbte stribede klerkefinker og et par vagtelastrilder. Det var me- 

ningen at dette bur kun skulle tjene som opholdssted i få dage indtil 
min voliere var klar. Men allerede her gjorde jeg min første fadæse. 

Ørkenvæverne dominerede fuldstændig og kastede sig straks over 
klerkefinkerne, som de jog rundt i buret medens de tilsyneladende ikke 
havde noget imod vagtelastrilderne. Jeg fjernede derfor kun klerkefin¬ 
kerne og gjorde herved min anden fadæse. Næste morgen var vagtel- 
astrildhunnen simpelthen hakket i stykker og stod ikke til at redde. 

Nu burde jeg efter denne hændelse have skilt mig af med væverne, 
da jeg kun havde en voliere, men jeg var trods alt interesseret i dem og 
regnede med, at de i en voliere ville få de territoriale krav, som de 
åbenbart krævede. 



/r'/r'. 


De blev sat i volieren sammen med 1,1 stenspurv, 1,1 vinrød astrild, 
1,1 stribet klerkefinke, 1,1 olivengrøn astrild samt 1,0 vagtelastrild. 

Volieren er bygget i en kælder, er ca. 3 x 3 x 2,5 m og er indrettet 
med fyrrehække foroven, reder, åbne og lukkede, anbragt i forskellig 
højde; en thuja er plantet i en træbalje midt i volieren og bunden er 
på to trediedele anlagt med græstørv, medens resten er groft sand. 

Samme eftermiddag som ørkenvæveme var lukket ind i denne volie¬ 
re, fløj de op i en trækrybbe ophængt midt i volieren og begyndte her 
at bygge rede. De brugte udelukkende kokos trævler, som de kunstfær¬ 
digt flettede sammen, så de dannede en pungformet rede. Jeg begyndte 
såmænd allerede at sætte næsen op efter et muligt opdræt af disse 
sjældne fugle, men så let gik det nu heller ikke, der kom ingen æg, og 
da den første rede var færdigbygget, begyndte de at bygge en ny rede i 
den anden halvdel af trækrybben og dette byggeri fortsatte. 

Redebyggeriet foregik på denne måde: Den ene af ørkenvæverne 
(hannen?) hentede nogle kokostrævler på bunden af buret og fløj di¬ 
rekte op mod rederne, hvorunder den et stykke tid hang svirrende i luf¬ 
ten for derpå at smutte op i et redehul med et ryk. Den anden (hun- 

nen?) sad på en kvist i nærheden og sitrede med vingerne medens 
begge fugle udstødte nogle lyde, der kunne minde om stæreungers tig- 
gen, når de bliver madet. 

Når jeg kom ned i volieren begyndte ørkenvæverne straks på deres 
protester mod min nærværelse ved at udstøde korte, skarpe advarsels- 
skrige men kort tid efter begyndte de igen på deres evige redebyggeri. 

Jeg måtte beundre deres kunstfærdige måde at flette og bøje kokos¬ 
trævler til faste pungformede reder, deres eminente dygtighed til at 
holde sig svævende i luften og deres i det hele taget interessante ad¬ 
færd, men jeg må indrømme, at jeg omsider gerne ville se et resultat, 
og på et vist tidspunkt så det ud til, at der var noget i vente. En for¬ 



middag sad den ene fugl stille og med tung bagkrop, tydeligvis skulle 
den lægge et æg. Jeg havde forøvrigt aldrig set dem parre sig, men na¬ 
turligvis kunne det være sket på tidspunkter, hvor jeg ikke var til stede. 

Imidlertid havde de vinrøde astrilder ruget et kuld unger ud og to 
små unger var hoppet ud af reden. Disse småfyre fløj usikkert rundt i 
volieren, og hvis de af vanvare kom i nærheden af ørkenvævernes reder, 
blev de øjeblikkeligt overfaldet og mishandlet af disse. Få dage efter 
rev ørkenvæveme de vinrødes rede ned og med den endnu en unge. 

Dette kunne jeg ikke se på, jeg fangede væverne ind og anbragte dem 
i et dertil indrettet kassebur. Næste morgen havde hunnen lagt et æg, 
og morgenen efter endnu et og her må jeg korrigere den i 1963 skrevne 
artikel. Dér står, at æggene er oversået med mørkebrune pletter, det 
passer ikke. Ørkenvæverens æg er hvide, renhvide og uden en eneste 
plet. Naturligvis ærgrede jeg mig, her havde der måske været chance 
for et sensationelt opdræt, men jeg tålte som sagt ikke at se væverne 

mishandle de vinrødes unger - eller unge - for der undslap kun een af 
disse og denne havde endda fået afbidt to tæer. 

Da jeg, efter at have fjernet de mindre fugle i volieren, igen satte 
ørkenvæveme ind i volieren, med det svage håb, at de ville lægge æg 
igen, fortsatte de, hvor de var blevet afbrudt, med at bygge nye reder 
og istandsætte de gamle, men der kom ikke flere æg. 

Med hensyn til ørkenvævernes foretrukne foder er meget lidt at sige. 
De tog de forskellige hirsefrø, lidt kanariefrø samt frø af hvidgran, des¬ 
uden satte de pris på spirede kolber. Af levende foder har jeg kun set 
dem tage melorme og en smule enchytræer, selvom der i volieren også 
blev fodret med daphnier og myggelarver. Desuden trivedes her en stor 
kultur af bananfluer, men som sagt, uden interesse for væverne. 

Jeg har aldrig set dem bade, men på de steder, hvor de lever i natu 
ren (sandede sletter) er der vel også kun ringe adgang til at bade 
Nu bagefter kan jeg naturligvis godt se alle de fejl, jeg har begået, 
ved at sætte disse fugle sammen med mindre tropefugle. Jeg skulle 
have prøvet at anskaffe en hel samling af ørkenvævere, måske var der 
så et lille håb om at opdrætte dem, men forøvrigt tror jeg ikke, at der 
kom så mange her til landet, så det var muligt at få mange 
Muligvis ville de også passe i en samling af væverfugle. 

Det var interessant at have disse ørkenvævere på nært hold. men jeg 
blev også et par dyrekøbte erfaringer rigere, og jeg vil slutte med at 
minde fugleholdere om ikke at sætte disse fugle sammen med små tro* 
pefugle. Flemming Holbek 


Arvelighedslære - Genetik IV 

Denne artikelserie, som startede i oktober-nummeret 1965, er 
skrevet for fuglefolk og især for opdrættere af de domistice- 
rede fuglearter. Den vil blive afsluttet med et register, hvori 
De hurtigt kan finde de enkelte arveforhold, som De måske se¬ 
nere vil læse om igen. 

Nu vil vi se på nogle betegnelser og begreber, der har så stor betyd¬ 
ning, at vi må være klar over, hvad de virkeligt dækker over, inden vi 
kan give os i kast med omtalen af krydsninger af individer med forskel¬ 
lige arveanlæg. Først betegnelserne på 

FORÆLDREGENRATIONEN, der kaldes paren talgenerationen, parental 
kommer af det engelske ord for forældre, »parents«, eller det latinske 
ord for det samme, parens. Når man vil betegne forældrenes generation 
i omtale af krydsningsforsøg kan man nøjes med at skrive et stort P. 
FØRSTE KRYDSNINGSGENERATION - »børnene af P« - kaldes blot 
F 1, der betyder første filialgeneration, filial kommer af det latinske »fi- 
lius« = søn. 

ANDEN KRYDSNINGSGENERATION - »børnebørnene af P« - kaldes 
F 2, tredie krydsningsgeneration F 3 o. s. v. 

Men vi kommer heller ikke udenom Mendel, der bl. a. har indført be¬ 
greberne 

DOMINANT og RECESSIV. 

Visse arveegenskaber dominerer eller hersker over, er dominante o- 
verfor andre arveanlæg, som derfor kaldes vigende eller recessive , hvil¬ 
ket egentlig betyder: »mindre tilbøjelige til at gøre sig gældende«. 

En dominant arveegenskab, altså det dominante gen, angives altid 
med et stort bogstav (A) og en recessiv arveegenskab, altså det reces¬ 
sive gen, altid med et lille bogstav (a). 

Når det drejer sig om ydre egenskaber, som f. eks. farver, form, stør¬ 
relse, o. s. v., giver den dominante egenskab sig altid synligt til kende, 
men den recessive egenskab kan kun ses, når det på gældende individ 
har dobbeltportion af det recessive gen (aa). Derfor kan det undertiden 
se ud, som om et recessivt arveanlæg er helt forsvundet i en generation, 
hvilket er tilfældet, når det recessive gen kun er tilstede hos individet 
i enkelt portion (Aa eller aA). 

Arveanlægget er dog ikke torsvundet, det kommer atter til syne, når 
betingelserne er til stede, d. v. s. når et individ i en følgende generation 
atter får to recessive gener (aa). 

Inden vi viser dette ved at beskrive et krydsningsforsøg med domi¬ 
nante og recessive gener, må vi dog forstå betegnelserne 
HOMOZYGOT og HETEROZYGOT 
og vide, hvad disse begreber virkeligt betyder. 

Et og samme individ kan have 2 gener, som er fuldstændig ens, altså 
er alleler af den samme arveegenskab, og for denne ene arveegenskabs 
vedkommende er individet da homozygotisk (ensdobbelt anlægspræget). 
Individets 2 allele gener får da f. eks. betegnelsen AA, når generne er 
dominante, men betegnelsen aa, når generne er recessive. 

Men er det ene af individets allele gener dominant og det andet re¬ 
cessivt, så er individet for denne arveegenskabs vedkommende hetero - 
zygotisk (uensdobbelt anlægspræget) og dets to allele gener får da be¬ 
tegnelsen Aa (eller aA). 

Et individ kan også være heterozygotisk med hensyn til flere arve¬ 
egenskaber, altså have flere heterozygotiske alleler og dersom individet 
har en serie alleler (flere end 2 alleler) af forskellige arveegenskaber, 
taler man om et system af multiple alleler. 

Naturligvis kan individet også have flere homozygotiske alleler, men 
det behøver vi ikke at beskæftige os med, da et individ jo får samme 
udseende, hvadenten det ene A-gen eller det andet A-gen afgives til den 
nye celle og det samme er tilfældet med aa-generne. 

Man kan altså tale om, at et individ er homozygotisk med hensyn til 
et eller flere anlægspræg, men man kan ikke omtale en fugl som en ho- 
mozygot. En sådan fugl skulle jo have udelukkende homozygotiske ge¬ 
ner, hvilket er ganske utænkeligt. Blot et eneste heterozygotisk genpar 
gør jo fuglen som sådan til en heterozygot, så alle fugle er heterozygo- 
ter, ligesom alle mennesker er det. 

Af det forudgående har vi nu fået alle forudsætninger for at kunne 
tale om 

FØRSTE MENDELSKE LOV, 

som siger, at de fra forældrene modtagne arveanlæg ved bastardens 
kønscelledannelse atter adskilles på en sådan måde, at halvdelen af 
kønscellerne rummer A-gener og halvdelen a-gener. 

Det bør her indskydes, at i arvemæssig henseende er alle individer 
med blot een heterozygotisk arveegenskab - og naturligvis også med fle¬ 
re sådanne - bastarder. Men når arvelighedsforskerne siger »bastard«, 
mener de ikke helt det samme som fugleopdrætterne, der med udtryk¬ 
ket bastard tænker på en krydsning af to forskellige arter eller racer. 

Mendels 1. lov er forsøgt skitseret i hosstående illustration, der viser 
en krydsning af to individer, hvoraf den ene har et dominant allel, det 
andet et recessivt allel. P-generationen viser altså AAxaa, der i F 1-ge- 
nerationen vil spalte ud i Aa i alle tilfælde. Dette skyldes, at alle »bør¬ 
nene« får et A-gen fra den ene og et a-gen fra den anden af forældrene. 
Børnene kan simpelthen ikke få andet, da forældrene ikke har andre 
gener for den pågældende arveegenskab. 

Når to af F 1-generationens søskende krydses, vil F 2-generationen 
kunne spalte ud i 4 forskellige former, nemlig AA, Aa, aA og aa og det 
viser sig, at de alle forekommer lige hyppigt. 

Hvis vi nu forestiller os, at A er genet for rødt og a er genet for 
hvidt, så er rødt altså dominant og hvidt recessivt, og så vil formerne 
AA, Aa og aA blive røde og kun formen aa blive hvid. Den recessive 
form kan - som tidligere antydet - kun gøre sig synligt gældende, når 
den har 2 recessive gener. 



AA Aa aA aa 

Illustration af Mendels l. lov Resultat af Analysekrydsning 

Nu må vi imidlertid være klar over, at dette krydsningsresultat kun 
vil forekomme konstant, dersom generne A og a dannes lige hyppigt, 

altså altid i F 2 spalter ud på den nævnte måde i den såkaldte 3:l-spalt- 
ning (1:2:1). Det kan dog bevises, at de gør det, og beviset kan føres 
ved hjælp af den såkaldte analysekrydsning, der udføres således: 

I P-generationen havde vi en dominant (homozygotisk) egenskab, som 
vi også her benytter, nemlig rødt = ÅA, og en recessiv (også homozy¬ 
gotisk) egenskab, hvidt = aa. Krydsningen af dem gav som resultat en 
heterozygotisk egenskab: rødt med generne Aa, der er rød af udseende 
fordi aa ikke er til stede, så hvidt ikke kan gøre sig gældende. 

Analysekrydsningen består nu i, at vi krydser individet med det hete- 
k rozygotiske genpar Aa med individet med det recessive genpar aa, altså 

med den af forældrene, som har det recessive genpar, og det viser sig 
da, at halvdelen af afkommet får de samme arveanlæg som den ene af 
forældrene og den anden halvdel af afkommet får samme arveanlæg 
> som den anden af forældrene. Udspaltningen sker altså i talforholdet 

1:1, eller med andre ord: Generne A og a dannes lige hyppigt. 

En analysekrydsning vil altid straks afsløre, i hvilket talforhold køns¬ 
celler med den heterozygotiske egenskab dannes. 

Forskellen mellem en analysekrydsning og en tilbagekrydsning er, at 
analysekrydsningen altid foretages med den af forældrene, som har de 
recessive gener, en tilbagekrydsning kan foretages både som fader X 
datter eller moder x søn. 

UFULDSTÆNDIG DOMINANS. 

Undertiden ligner F 1-generationen den ene af forældrene mere end 
den anden med hensyn til en bestemt arveegenskab, dog uden at være 
ganske som sit ophav. Man siger da, at det dominerende gen viser u- 
fuldstændig dominans og det kan give anledning til varierende egenska¬ 
ber, varierende form og størrelse og meget andet hos de pågældende 
individer, f. eks. er genet for top åbenbart ufuldstændigt dominant 
overfor genet for glathoved. 

Undertiden kan ufuldstændig dominans også ytre sig på den måde, at 
F 1-generationen er en mellemting mellem forældrene. F 2 vil da give en 
l:2:l-spaltning i stedet for den normale 3:l-spaltning og F 3 vil - når den 
er mest normal - ved ufuldstændig dominans f. eks. spalte ud i 3 ufuld¬ 
stændigt mørke, 4 heterozygotiske bastarder og 3 recessive individer. 
Denne arvegang kendes f. eks. hos blå andalusierhøns, men hos dem er 
end ikke F 3-generationens udspaltning konstant. Avn. 

Mutationer hos australske græsparakitter 

Det vil sikkert interessere at vide, at der hos en opdrætter i Australi¬ 
en er opstået en blå mutation af Splendid græsparakit (Neophema 
splendida). På en forespørgsel hos The Avicultural Society of Australia 
svarede sekretæren Mr. Frank A. Ripper mig, at der var to former, en 
hvor det røde hos hannen er reduceret til en mere orange farve, og den 
•anden hvor det røde er erstattet af overvejende hvidt. I begge tilfælde 
og hos begge køn er det grønne erstattet af blåt. 

Dr. J. R. Hodges, England, som jeg kender personligt, skrev til mig i 
et brev for nogen tid siden, at han netop havde fået to par af den blå 
mutation af Splendid græspaiakit, og at han fandt dem meget smukke, 
l^an beskriver farverne således: hos begge køn er den grønne erstattet 
af en grålig blå og den gule af en lys creme. Hos hannerne er den røde 
brystplet erstattet af en farve, som han mener, bedst kan beskrives 
som apricot. I september-oktober nr. af Avicultural Magazine skriver 
Dr. Hodges en notits om den blå mutation og beskriver farverne. 

Opdrætteren i Australien Mr. D. Ikin har skænket et par blå Splendid 
til London Zoo, og skulle nogen interesseret komme til London i nær 
fremtid, er det nok ulejligheden værd at tage til Regent Park for at se 
fuglene med egne øjne. 

På tale om mutationer hos græsparakitter, har jeg i sommer konsta¬ 
teret en afvigelse hos to unger af årets opdræt af Turquoisine. I et kuld 
på fire unger bemærkede jeg, da jeg ville ringmærke ungerne ca. otte 
dage gamle, at de to havde tydeligt røde øjne. Hr. Curt af Enehjelm, 
som var på besøg i Danmark på det pågældende tidspunkt, viste jeg 
ungerne, og han var enig med mig, at de havde røde øjne. Da ungerne 
voksede til, viste det sig, at fjerdragten var lysere farvet end på de to 
normale unger i samme kuld. De to dilute unger var han og hun, og 
især hannen var meget lys og med orange vingeplet. Desværre døde 
hannen fornylig, men jeg har naturligvis skindlagt den. Forældrene er 
tilsyneladende ganske normale Turquoisine og ligeledes de to andre 
unger i kuldet. Senere har parret givet et nyt kuld med tre unger, som 
alle ser helt normale ud. Den overlevende dilute Turquoisine ungfugl 
har nu alm. mørke øjne, men er stadig lysere i fjerdragten end normalt. 

Walther Langberg. 

Udstillinger 

Fuglevennen’s udstilling i Glostrup var også i år præget af pladsman¬ 
gel, og de mange fugle kom' måske ikke helt til deres ret. Som sædvanlig 
i Glostrup var det småfuglene, der dominerede, og af de 78 numre var 
63 udstillet i grupperne tropefugle og frugt- og insektædere, medens 
kulturfuglene kun talte 7 numre, og papegøjer, vagtler og duer tilsam¬ 
men 8 numre. 65 arter var repræsenteret på udstillingen og der var 32 
numre i opdrætsklasse. 

Der var ingen »sensationsopdræt«, men fine opdræt af bl. a. bjerglori,. 
aymaraparakit, brunhovedet skadefinke, blåhovedet sommerfuglefinke, 
auroraastrild, grønrygget astrild og gråastrild. I åben klasse udstilledes 
mange sjældnere fugle, bl. a. rød dværgrikse, pitta, rødkappet timalie, 
gulbenet honningsuger, himalayastillids, topværling og hvidbrystet 
sumpastrild. Et par af numrene var ikke i udstillingskondition og burde 
have været udeladt. 

»Pointsystemet«, der kun anvendes i.opdrætsklasse, har nu været prø-* 
vet i 3 år, og der er konstateret både fordele og mangler. Ved en min¬ 
dre ændring i selve pointskalaen, er der dog næppe tvivl om, at forde¬ 
lene vil blive i overtal, men det må fremtiden vise. B. H. 

Fortegnelse over larvetavlen: 

1. Neophema chry sost omus - Blåvinget græsparakit 

2. Neophema elegans - Sir-græsparakit 

3. Neophema splendida. - Rødbrystet græsparakit 

4. Neophema pulchella - Rødskuldret græsparakit 

5. Neophema petrophila - Klippe-græsparakit 

6. Neophema chrysogaster - Orangebuget græsparakit 

Æde I sangeren 

Serinus leucopygius 

Vedrørende farver burde det være unødvendigt at give en længere be¬ 
skrivelse. Enhver fugleven kender vel denne overvejende grå lille san¬ 
ger. For mit eget vedkommende kan jeg ikke kaldes den erfarne fugle¬ 
holder, idet jeg først begyndte at holde fugle for 4 år siden, men jeg har 
altid haft megen interesse for disse små befjerede venner. Som dreng 
holdt jeg da også kanarier og undulater. 

Men tilbage til ædelsangeren. For de omtalte 4 år siden fik jeg en lej¬ 
lighed og hermed mulighed for at holde fugle. 

Jeg anskaffede mig et bur, hvori jeg bl. a. havde tænkt mig at holde 
et par tigerfinker. 

Jeg tog ud til Poul Madsen i Glostrup, men han havde ingen tiger¬ 
finker på dette tidspunkt. Poul Madsen anbefalede mig i stedet et par 
ædelsangere, som han havde. Jeg må ærlig indrømme, det var første 
gang jeg så et par ædelsangere, og at mine første tanker ved præsentati¬ 
onen var, små gråspurve. Det var jo ikke lige hvad jeg havde tænkt 
mig, da jeg havde ønsket mig et par fugle med mere iøjnefaldende far¬ 
ver. 

Men det blev altså et par ædelsangere, og det fortrød jeg aldrig, for 
en mere elegant fugl i bygning og bevægelser findes vist næppe. Fuglene 
blev lukket inde i deres bur og jeg var spændt på deres opførsel og leve¬ 
vis. Heller ikke her skuffede de, men var ualmindelig fortrolige. Hver- 
gang man bød på frisk foder, fløj de ikke skræmte rundt i buret, som 
de fleste andre små tropere ville gøre; næ, de sad stille og så nærmest 
ud, som om de var spændte på, hvad man nu bød på. Hannen var en 
dejlig fugl i fineste kondition, og den sang da også fra morgen til aften. 
Men eet minus havde han altså. Han sympatiserede overhovedet ikke 
med hunnen, tvært imod hakkfede og plukkede han hende så snart hun 
kom i hans nærhed, ja, han erobrede nærmest sit eget lille territorium 
i buret, hvor heller ikke de andre arter, som var i buret fik adgang. Til 
gengæld kom han heller ikke uden for det område, som han regnede 
for hans. (Dette her omtalte bur var ret stort). Han gjorde sig på den 
måde skyldig i, at jeg senere solgte ham til en anden fuglehandler, og 
jeg måtte forære hunnen væk, da den var temmelig medtaget af han¬ 
nens terror. 

Men jeg savnede mine ædelsangere, og det var mit ønske igen at få et 
par, men der gik lang tid. 

En dag sidste efterår (1964) købte jeg igen en han. Den var ikke til¬ 
fredsstillende, men jeg kendte en fugleven, som havde en han jeg meget 
gerne ville købe. Han ville dog ikke sælge i øjeblikket. En måned senere 
var han imidlertid salgsvillig. Han fik min han i bytte og naturligvis et 
beløb, og jeg havde igen en o.k. han. 

Kort tid efter begyndte han meget ivrigt at bygge rede, og det skønt 
den endnu ikke havde fået nogen hun. Jeg var klar over, at jeg måtte 
ud at finde en god og stærk hun i ynglekondition, og det lykkedes i en 
fugleforretning på Søborg Hovedgade. De havde ikke noget at vælge 
imellem, for der var kun een ædelsanger, men det var til gengæld en i 

strålende fugl, og heldigvis for mig en hun, så jeg købte den med hjem 
til min han. Da jeg lukkede den ind til hannen, oplevede jeg et syn, 
som jeg sent vil glemme. Han blev ellevild, sang og jublede, så jeg al¬ 
drig har set noget lignende. Kærlighed ved første øjekast kan man vel <5 

sige; men der skulle overvindes, for kort efter begyndte de at slås, det 
stod på et par dage, og først da begyndte det daglige ægteskab. 

Redebygningen fortsattes af hannen. Jeg iagttog flere gange deres par¬ 
ring, og var spændt på resultatet. Nogle dage efter, da jeg kom hjem 
fra arbejde, så jeg til min forfærdelse hunnen sidde på bunden af buret. 

Den var meget sløj. Jeg stillede straks diagnosen; læggenød. Fuglen fik 
nogle dråber olie i næbbet og blev sat ind i et lille kassebur. En infra¬ 
rødlampe blev sat på i passende afstand og tændt med passende mel¬ 
lemrum. Næste dags morgen kunne man intet se på fuglen, et vindæg 
var født og hun var helt i orden igen. Denne episode indtraf desværre 
tre gange efter hinanden, og det til trods for en alsidig kost bestående 
af diverse frøsorter, fuglegræs, halvmoden græsfrø, levertran og kalk. 

Herefter fulgte en pause, så begyndte hannen igen at interessere sig* me¬ 
get stærkt for reden, og parringen begyndte påny. Denne gang gik alt, 
som man kunne ønske sig. Hun lagde 3 æg, og 13 dage senere var der i 
bunden af reden 3 bitte små, dunede væsener. Små var de nu kun kort 
tid, de voksede hurtigt; 15-16 dage senere forlod de reden, endnu meget 
uselvstændige og meget lidt manøvredygtige. Der gik relativ lang tid 
inden de var selvstændige. 

Nu viste det sig desværre, at en af ungerne var vanskabt. Den havde 
så kraftigt underbid, at den ikke kunne knække frø. Den havde også be¬ 
sværligheder med benene, så den måtte aflives. 1 

Buret, som ædelsangerparret er i, har målene 60 x 30 x 40 cm. Her 
havde de hele tiden haft selskab af et par sorthovede nonner, som de 
gik ualmindelig godt sammen med. Men da ædelsangerhunnen havde 
lagt det første æg, fandt jeg det alligevel bedst at flytte nonnerne. 

Nu, hvor parret har unger, får de den før omtalte kost plus som op- 
madningsfoder hårdkogt æg æltet med rasp så det har en ikke klæben¬ 
de konsistens, og yderligere får de reven gulerod. 

Med hensyn til et nyt kuld lod hannen ikke vente på sig. Den begynd¬ 
te ret hurtigt at jage ungerne, men jeg var klar over, at ungerne ikke 
var gamle nok til at undvære madningen af forældrene, så jeg måtte 

finde på noget. Jeg lukkede ungerne ind i et andet bur, hængte det op 
på siden af de gamles. Straks tiggede ungerne mad gennem tremmerne 
og de gamle madede dem, så det gik udmærket. 

Hunnen rugede nu igen på 3 æg og hele historien gentog sig. Denne 
gang med et fint resultat: 3 prægtige unger, der meget hurtigere var 
manøvredygtige efter de havde forladt reden, end det første kuld. 

Et dejligt syn. Nu havde jeg bestemt, at de gamle skulle have hvile¬ 
pause nogle måneder, skønt jeg selv syntes de så så godt ud som al¬ 
drig før, så jeg tog reden fra dem. Men jeg kunne tydeligt se, at begge 
fugle var meget ivrige for at komme igang igen Hannen jagede nu un¬ 
gerne igen, så jeg måtte have dem i et andet bur. Også det blev hængt 
op på siden af det gamle bur og madningen foregik igen gennem trem¬ 
merne. 

£ De gamle fugle begyndte nu at bygge rede i en af ædeskålene, som 

hænger på burets ene ende, så da dette skrives, har jeg givet efter for 
fuglenes krav. De har fået deres rede igen, redebygningen i ædeskålen 
er indstillet, og jeg tror ikke der går mange dage før der igen er æg. 

Jo, ædelsangeren har forlængst vundet min dybeste beundring, ikke 
mindst med sin vidunderlige sang, sin fortrolighed, og den er altid i 
aktivitet. Poul Nielsen, Mørkhøj vej, Herlev. 

Johnsons veterinære produkter 

På Dansk Kanarie-opdrætter Klub's kåringsskue introducerede klub¬ 
bens sekretær hr. Niels E. Darboe de verdenskendte engelske veterinær¬ 
produkter. Da disse midler er nye i Danmark, og da de allerede har på¬ 
kaldt sig stor interesse hos fugleholdere bringer vi herved et interview 
med importøren hr. Niels E. Darboe, Rundgården 14, København, Sø¬ 
borg. 

Vi har spurgt ham om disse midler og han udtaler: 

Det er helt sensationelle insektudryddelsesmidler, midler imod fjer¬ 
plukning, vitaminpræparater, midler der beskytter imod og lindrer på 
astma, bronkitis og forkølelse og mange andre. Insektudryddelsesmid¬ 
let f. eks. udrydder røde mider og lus. Det kan sprøjtes direkte på fug¬ 
len fra spray-dåse, det er ugiftigt og det irriterer ikke fuglens øjne. 
Det har man aldrig set tidligere, idet de hidtil benyttede insektudryd¬ 
delsesmidler beklageligvis altid har været lige så giftige for fuglen som 
for lusene og miderne. 

Der er midler imod fjerplukning, som ligeledes sprøjtes på fra spray- 
g dåse. Der er midler som virker forebyggende både på smittekim og in¬ 

sektangreb. Desuden midler der beskytter imod og lindrer på astma, 
bronkitis og forkølelse. Endvidere vitaminpræparater som er rig på vi¬ 
taminer og mineraler. Midler der styrker fuglen under fældningen og 
fremmer fjervæksten. Midler der hjælper på enhver slags mavebesvær- 
ligheder. 

Når De nu nævner alle de ting , som disse midler kan, tror De så selv 
på dem? 

Jeg ikke alene tror på dem - jeg er sikker på dem! Jeg kan fortælle, 
at jeg har haft fugle hele mit liv, hvilket vil sige omkring 40 år, og har 
naturligvis, som alle andre, været ude for sygdomme såvel som angreb 
af røde mider o. s. v., og har man een gang oplevet en syg fugl eller 
blot een gang haft angreb af røde mider, så ønsker man aldrig mere at 
opleve den slags. Det kan vist enhver fugleholder give mig ret i! Og - 
jeg har prøvet alle midlerne på mine egne fugle før jeg nu har introdu¬ 
ceret dem for publikum! Med hensyn til røde mider er midlet meget 
effektivt. Jeg benyttede det på nogle fugle, jeg fik fra en bestand, hvor 
jeg havde mistanke om mideangreb. Fuglene havde røde mider, men i 

efter 3 dage var de midefri, og jeg turde sætte dem sammen med mine 
andre fugle. Midlet imod astma, bronkitis og forkølelse har jeg med 
megen stor glæde afprøvet på en dejlig kanarie-han jeg har. Han har 
siden jeg fik ham i 1961 hvæset og hevet efter vejret. Efter 3 dages be- « 

handling var hans vejrtrækning normal og hans sang krystalklar. Det 
er nu ca. 2 måneder siden, og der er ingen tegn på tilbagefald. 

Midlet imod fjerplukning benyttede jeg på 5 hunner, hvoraf den ene 
var »hække-gal«. Selvom der fandtes sejlgarn og andet til at afreagere 
på, plukkede hun de 4 andre for at få redemateriale. 2 behandlinger 
med 5 dages mellemrum stoppede denne uvane. Midlet der virker fore¬ 
byggende på smittekim og insektangreb behandlede jeg de fugle med, 
som jeg havde på udstillingen, ligesom jeg gav dem det specielt styr¬ 
kende vitaminpræparat med mineraler under hele udstillingen. Resul¬ 
tatet var da også, at jeg fik mine fugle hjem igen fra kåringsskuet ra¬ 
ske og i fuld vigør, og den eventuelle mulighed for at komme hjem med 
røde mider var bortelimineret. 

Man kan høre, at De selv er begejstret for disse midler! 

Ja, når man selv i årevis har søgt efter sådanne midler, og så endelig 
står med dem i hænderne, og det ydermere viser sig, at de svarer til 
fabrikkens løfter, så bliver man begejstret. 

Kan de sælges uden næringsbrev? 

Nej, men jeg har næringsbrev. 

Da Kanarieklubbens sekretær er en velestimeret fugleopdrætter, tviv¬ 
ler jeg ikke på hans ord. Det må virkeligt være sensationelle midler, der 
nu kan fås i Danmark. Albrecht-Møller . 

FORENINGEN FOR FUGLEVENNER 

»LANDSFORENINGEN« 

Formand: Albrecht-Mdller. Christen Koids allé 1. ’ 

Kastrup, Uf 50 03 78 

Næstformand' Ove J Mikkclstrup. Ærtemarken 63, 

Søborg, tlf. SØ 8862 

Kasserer: Helge Christensen. Dalgårdsparken 12, 

Lynge. Uf Lynge 371 

Sekretær: Aage V Nielsen Th rupgårdsallé 32, 

Vanløse, tlf. 71 61 40 

Forretningsfører Flemming Overgaard. Krudttårnsvej 72, 

Dragør, tlf. 53 1153 
Postgiro 1385. 

NÆSTE MØDE tirsdag den 11. januar 1966 kl 20 i Set. Andreasordenens 
selskabslokaler, Frederiksberg allé 11. 

EMNE: Samtale. 

Uddeling af 1. opdrætsplaketter samt erstatningsplaketter for de på ud¬ 
stillingen »Papegøjer i Haven« uddelte vandrepokaler. 

SIDSTE MØDE, tirsdag den 14. december 1965, åbnedes af formanden, 
der bød velkommen og udtalte håbet om, at aftenens foredrag ville give 
anledning til nogle spørgsmål bagefter. Dem har vi for få af her, men 
der må være mange, der har spørgsmål eller supplerende oplysninger 
om det, foredragsholderen har sagt. 

Siden vi sidst var sammen har vi haft bestyrelsesmøde, på hvilket bl. a. 
drøftedes bladets oplag og at vi evt. må være forberedt på en prisstig¬ 
ning både fra postvæsenets side og for trykning af bladet. Dette skulle 
dog ikke betyde noget for medlemmerne, idet vi sikkert kan klare os 
med den kontingentforhøjelse vi fik pr. 1. oktober. Endvidere drøftedes 
uddannelse af nye fugledommere, for det er tvingende nødvendigt, at 
yngre kræfter uddannes til afløsning af de få nuværende ældre domme¬ 
re. Kursuset tænkes afholdt over 34-5 week ends, og enhver der kunne 
tænke sig at blive uddannet som dommer, bedes overveje sagen og mel¬ 
de sig. Derefter oplæstes navnene på ny tilmeldte medlemmer, og de til¬ 
stedeværende hilstes velkommen på sædvanlig vis. 

Endelig oplæstes Dyrehospitalets takkeskrivelse for en fra F. F. F. til 
jubilæet fremsendt gratulation, hvorefter aftenens taler Poul Frandsen 
fik ordet. 

P. F. fortalte, at hans fugleinteresse var en medfødt familiesvaghed, der 
var fugle både i hans eget hjem og hos andre familiemedlemmer. Han 
gik som lille dreng til håndc ved pasning af fuglene og tjente sine før¬ 
ste lommepenge derved. Han blev også sendt på toldkammeret for at 
hente melorme, der dengang kom fra Tyskland, og husker, at den meget 
nidkære toldassistent altid skulle åbne for kassen. 

Afgørende betydning for Frandsens fugleinteresse fik dog en købmand 
Carl Hansen i Svendborg - Schwarz, Odense, kaldte ham pioner - hos 
hvem han fik lov til at gå og studere nyimporterede fugle. Samme Carl 
Hansen fik i sin tid ved Wieses død overladt dennes fuglesamling og ar¬ 
vede bl. a. en Atlasfinke med rødt næb, og omgangen med denne mand 
bevirkede, at fuglehobbyen lidt efter lidt blev en lidenskab. Da Frand¬ 
sen imidlertid i 1938 flyttede til København gjorde pladsforholdene det 
nødvendigt at begrænse fugleholdet, men for 15 år siden erhvervedes en 
ejendom med plads til volierer og kælderrum, og så kom bestanden op 
igen. 

Af Poul Frandsens mange interessante udtalelser må vi af pladshensyn 
nøjes med at plukke følgende ud: 

Fugle er vanevæsener, som kræver en bestemt orden, og jeg har altid 
sørget for mine fugle, før jeg selv satte mig ved bordet, men muligvis 

går jeg for meget i detaljer. Gennem læsning af en mængde fuglelitte¬ 
ratur - ikke mindst de gamle årgange af vore fugleblade - er jeg efter¬ 
hånden blevet ret velbevandret i geografi. Desværre bliver man ofte 
skuffet over den moderne rejselitteratur, som indeholder lidt, der pas¬ 
ser for vor hobby. Kun en enkelt gang finder man et guldkorn, som da 
f. eks. John Hunter skrev, hvordan han på en lille ø i Victoriasøen op¬ 
dagede, at her levede og ynglede Grå Jaco i tusindvis. 

Gennem sin hobby kommer man i forbindelse med mange mennesker, 
som man har stor interesse af at diskutere med, men der er desværre 
også brådne kar og under foregivende af at være fuglevenner aflægges 
besøg. Når der så natten efter forsvinder fugle fra ens volierer, er det 
vel naturligt, at man begrænser besøgene, og man kan altid være sikker 
på, at det er de bedste fugle, der forsvinder, og mange års opdrætsar¬ 
bejde, der går tabt; dog må jeg pointere, at langt de fleste mennesker, 
jeg kender, er hæderlige. 2 par Bourks-parakitter, som efter megen sø¬ 
gen og indkøbt 4 forskelllige steder og sammensat med stor omhu, og 
som året forud havde givet 15 store flotte unger, og igen lå på æg, blev 
f. eks. stjålet. Frandsen foreslog, at man gik mere effektivt ind for at 
komme dette fugletyveri til livs, bl. a. ved omgående at få det offentlig¬ 
gjort, så både fuglehandlere og fugleinteresserede ikke faldt for fristel¬ 
sen til at handle med fugle, der senere viste sig at være stjålne. 

Nogle flakker fra den ene fugleart til den anden, mange i håb om en 
økonomisk vinding, idet fugle på pinden snarest skal afsættes. Den 
mand, som kun ser på den økonomiske side, er illoyal mod den, der 
driver målbevidst arbejde for at bevare arterne. Det er vigtigt at bevare 
de arter vi har her rene. Jeg mener ikke selv at være nogen flakke. De 
arter, jeg anskaffer, forbliver hos mig og indgår i et målbevidst plan¬ 
lagt opdræt. Hvadenten det er billige eller kostbare fugle, er indsatsen 
den samme; alt føres med ringmærkning, stam- og kontrolbog. Jeg har 
særlig interesseret mig for opdræt af mutationer af Risfugle og Agapor- 
nis personata, og her har studiet af arveligheds- og forplantningslæren 
været til aldeles uundværlig hjælp. Undertiden angives rugetiden for 
Risfugle til 13 dage, men dette gælder kun for den Grå Risfugl, hvori¬ 
mod den hvide ruger 16-17 dage, ligesom udfarvning til ren hvid tager 
4-7 måneder. For et par år siden viste der sig grå partier på de hvide 
Risfugle, men en udskiftning af hannen viste sig at være tilstrækkelig til 
at rette fejlen op igen. I Australien er fremkommet en mutation kanel¬ 
brune, og et sådant par er en gang fremkommet hos mig, men jeg tog 
dem kun for »den grimme ælling« og kasserede den. 

De første blå personata kom til Danmark i 1950 til Zoo, og kom i han¬ 
delen i 1954, men en del af dem gik hurtigt tabt. De fleste der havde 
dem, parrede blå med blå, hvorved fuglene degenererede. Jeg fik inter¬ 
esse for disse fugle og fik da også fat i nogle stykker, men de viste sig 
at være udprægede hoppere og ganske uegnede til at arbejde videre 
med. Prøvede derefter nogle af japansk oprindelse, men i løbet af kort 
tid havde de fleste tabt svingfjer og halefjer. Fik så endelig tilbud fra 

udlandet og parrede dem ind på stærkt grønne fugle og tilbage på de 
blå. Der kom nogle fugle med fjerdefekter, men efterhånden har jeg 
fået en stærk og yderst ynglevilllig stamme. Har haft enkelte gule og så¬ 
kaldt hvide og håber på flere heldige mutationsopdræt. 

Mine fugle er fortrolige og yderst tillidsfulde, og jeg har derfor intet 
besvær med at foretage redekontrol og ringmærkning. 

A.-M. takkede P. F. for foredraget og sagde, at vi havde fået en hel mas¬ 
se at tænke over, og hvad angår de mange fugletyverier var ingen mere 
interesseret end han i at blive bekendt med disse, så det hurtigst muligt 
kunne distribueres, men ville dog også sige, at den sidste tids stedfund¬ 
ne tyverier havde været offentliggjort. Den af Poul Frandsen foreslåede 
ordning med Brancheforeningen troede A.-M. ikke ville være effektiv, og 
kunne ikke se anden udvej, end at vi måtte hjælpe hinanden. 

William Holm forespurgte, om man vidste om den opståede kanelfarve¬ 
de fugl er en mutation eller en bastard. Ved man om bastard af Ris¬ 
fugl og Mågefinke er forplantningsdygtig, for er dette tilfældet, er vejen 
ikke lang til den kanelfarvede. 

Poul Frandsen: Jeg ved ikke, om bastard af Risfugl x Mågefinke er for¬ 
plantningsdygtig. Sivfinke x Risfugl er det ikke. 

Derefter sluttede aftenen med kaffepause, bancospil, oplæsning af købs- 
og salgsbog samt formandens tak for det forløbne år med ønsket om en 
rigtig god jul og på et gensyn i det nye år. gavn . 

Svendborg & Omegns Fuglevenner afholder generalforsamling onsdag 
d. 5. januar 1966 kl. 20 på »Borgen«. 

Bestyrelsen v/ Poul Møller Petersen, sekr. 

D. U. K. - Landskåringsskuet 27. og 28. november 1965. 

I forbindelse med landskåringsskuet afholdt D. U. K. et møde om søn¬ 
dagen på udstillingen, især af hensyn til klubbens medlemmer i provin¬ 
sen, som besøgte kåringsskuet. På mødet deltog fra provinsen: Knud H. 
Nielsen, Toftdahl-Petersen, hr. og fru Juul-Jensep, Max Buch, Jørgen 
Holm Petersen, og fra København: W. Langberg, O. H. Gade, Steen 
Langberg Lind, Staff og Jungsdorff. 

Mødet åbnedes af formanden, der bød velkommen med en særlig vel¬ 
komst til medlemmerne fra Jylland, som havde trodset det glatte føre 
og andre vanskeligheder ved at komme til København. 

Også klubbens nye bestyrelsesmedlem i Jylland blev budt velkommen 
til samarbejdet, og de tilstedeværende provinsmedlemmer udtrykte de¬ 
res tilfredshed med, at et provinsmedlem var kommet i bestyrelsen og 
at valget var faldet på Knud Heine Nielsen var der almindelig enighed 
om var rigtigt. 

Mødet var vellykket og vil blive gentaget på næste års kåringsskue, 
og klubben regner med, at endnu flere vil deltage. Måske var det en ide 
at lægge generalforsamlingen på denne dag, således at provinsmedlem¬ 
merne i højere grad endnu kan deltage. 

Mange foreningsspørgsmål drøftedes, og bl. a. foreslog Knud Nielsen, 
at man forsøgte at arrangere et ungskue i Jylland, dog så tidligt på året, 
at ungfuglene ville være i tilstrækkelig god kondition til igen at konkur¬ 
rere på Landskåringsskuet. Endvidere gennemgik W. Langberg, der hav¬ 
de bedømt undulaterne på skuet, de udstillede fugle og kommenterede 
især de fugle, der havde vundet og lykønskede opdrætterne af vinder¬ 
fuglene med resultatet. Mødet afsluttedes herefter med en livlig »undu¬ 
latsludder«. Vi glæder os her i København til atter at ses og konkurrere 
til næste års kåringsskue. Steen Langberg Lind, sekr. 

Samtidig medfulgte en meget interessant kritik over undulaterne af 
W. Langberg, den må på grund af andet stof vente til næste nr. 

Redaktionsudvalget. 

D. K. K. - 6. december 65 medlemsmøde kl. 20,00, Rømersgade 23. 

Formanden hr. Ernst Pedersen bød velkommen idet han konstaterede, 
at juletravlhed og influenza havde sat sit præg på antallet af fremmød¬ 
te. Han oplyste, at kåringsskuet havde givet flere nye medlemmer, hvor¬ 
af en enkelt var tilstede. Købs- og salgsbogen cirkulerede før formanden 
fortsatte gennemgangen af Giirs bog. Man nåede denne aften igennem 
afsnittene nr. 32-49. Disse afsnit, såvel som resten af bogen, hører til de 
lettere »fordøjelige«, ligesom det måske også er dem, der har størst 
praktisk interesse for Kanarieopdrættere. Hr. W. Holm, hr. G. Ronck 
og hr. Birger Olsen gav værdifulde kommentarer til gennemgangen. 
Lidt uden for nummer kom man også ind på problemer vedrørende 
Harzer-kanarier. 

Aftenen sluttede på sædvanlig måde med kaffebord og bancospil. Et 
enkelt medlem gik endog hjem med 10 kg Kanariefrø. En ekstra jule¬ 
gave i utide. 

Om kåringsskuet i K. F. U. M.s lokaler i Valby kan man uden over¬ 
drivelse sige, at det var een af de smukkeste, der endnu har været af¬ 
holdt. Dommerne hr. W. Holm, hr. G. Ronck og hr. Å. Jørgensen, må 
have haft et uhyre arbejde, thi når så mange og fine fugle er udstillet, 
er konkurrencen knivskarp og bedømmelsen både svær og tidskræven¬ 
de. 

Takket være stor velvilje fra dagspressen, både i Danmark og i Sve¬ 
rige samt TV-besøg med efterfølgende interview i TV-avisen, havde sku¬ 
et stort besøg begge dage. Må der fra disse linier lyde en hjertelig tak 
både til dagspressen og til TV-avisen! 

Foruden de særdeles smukke fugle var der andet af virkelig interesse 
for fugleholdere. Undertegnede introducerede de verdenskendte engel¬ 
ske produkter, som nu er kommet til landet. Af disse må stærkt frem¬ 
hæves midlet imod røde mider og lus. Det leveres i spraydåse og kan 
sprøjtes direkte på fuglene og det irriterer ikke fuglenes øjne. Endvi¬ 
dere midler imod fjerplukning, midler der udrydder smittekim og vir¬ 
ker forebyggende på insektangreb, vitaminer og andre styrkende midler, 

desuden midler imod mavebesværligheder. Der er ting her iblandt, der 
må betegnes som sensationelle. (Der henvises iøvrigt til artiklen andet 
steds i bladet). 

- til slut ønsker DKK sine medlemmer et godt nytår. Darboe. 

SAMARBEJDET mellem danske fuglevenner 
Arbejdsudvalget ønsker alle de samarbejdende foreninger et godt og 
fremgangsrigt 1966 med tak for det gamle år. Vi ønsker bestyrelsesmed¬ 
lemmerne god arbejdslyst, så kontakten både med os og mellem fore¬ 
ningerne og deres medlemmer indbyrdes bliver endnu livligere i det nye 
år. 

Fuglevennen Nykøbing F. oplyser, at der på lodsedlerne, som blev 
solgt på foreningens udstilling i december, blev udtrukket følgende ge¬ 
vinstnumre: 68 - 968 - 732 - 806 og 94. 

Henvendelse angående gevinsterne: Gunni Nielsen, restaurant »Ritz«. 

MØDELISTEN for januar måned 1966. 

Dato, by, forening, mødested, ugedag, klokkeslet og evt. program: 

3. KØBENHAVN 

D K. K. (Kanarieklubben), møde, Sprogforeningen, Rømersgade 23 st., 
K., mandag kl. 20. Gennemgang af Gill’s kanariebog. 

5. ASSENS 

Foreningen for Stuekultur, møde, Marcussens hotel, onsdag kl. 20. 

10. FREDERIKSSUND 

Stuekulturforeningen af 1960, ord. generalfors., Ungdomshuset, Kocksvej 
8, mandag, kl. 19,30. Dagsorden iflg. lovene. 

10. ÅLBORG 

Foreningen for Fuglevenner Stor-Ålborg, møde, konditori »Kristine«, 
Vesterbro 46, mandag kl. 20. Filmsaften. 

11. KØBENHAVN 

Foreningen for Fuglevenner, møde, Set. Andreasordenens selskabsloka¬ 
ler, Frederiksberg allé 11, F., tirsdag kl. 20. Præmieuddeling. 

13. HELSINGØR 

Helsingør Fuglevenner, ord. generalfors., »Færgegården«, Stengade 77, 
torsdag kl. 20. Dagsorden iflg. lovene. 

13. HOLBÆK 

Holbæk og Omegns Fugleforening, møde, Hotel »Isefjord«, torsdag kl. 
19,30. 

15. ROSKILDE 

Roskilde og Omegns Fugleforening, møde restaurant »Kongsgården«, 
Skomagergade 4, lørdag kl. 20. Præmieuddeling. 

18. SØBORG 

Søborg Stuekultur, møde, Egegårdsskolen, Ræveholmen 1, tirsdag kl. 
19,30. 

20. KØBENHAVN 

D. U. K. (Undulatklubben), møde hos Walther Langberg, Tudskærvej 22, 
Vanløse, torsdag kl. 20. 

24. FREDERIKSSUND 

Stuekulturforeningen af 1960, møde, Ungdomshuset, Kocksvej 8, man¬ 
dag kl. 19,30. Poul Frandsen, Brønshøj, taler om dværgpapegøjer. 


MEDLEMMERS KØB 
SALG OG BYTTE 



Annoncer må skriftligt, senest den 15. i 
måneden være redaktionen i hænde, Chri¬ 
sten Koids allé 1. Annoncerne er gratis, 
men kun for medlemmer, antal af dyr må 
altid anføres af erhvervsmæssige grunde 


Købes: 1,1 spidshalede bæltefinker (rødt næb), 1,1 100% ren hvide måge¬ 
finker, 1,1 mørkrøde amaranter. 

Byttes: 1,0 naturudruget kinesisk dværgvagtel med do. 

Jan Harder, Elverhøjen 17 B, Herlev, tlf. 94 59 09. 

Købes: 1,0 eventuelt 2,1 violblå undulater. 

Sælges: 2,1 nymfeparakitter. 

O. Jørgensen, Frederiksdal allé 12, Skive, tlf. 1621. 

Sælges: 5,0 hvide risfugle, 15 stk. A. personata med blå arvelighed (efter 
ren blåxgrøn/blå), 1,0 bourksparakit og 3,3 kinesiske dværgvagtler, na¬ 
turudrugede avlspar. 

Poul Frandsen, Brønshøjvej 80, København-Brønshøj, tlf. 71 79 25. 

Sælges: Farvekanarier, alle med fast DF-ring 1965, 3,0 rødorange, 4,0 rød* 
rosa, 4,1 kobber, 1,1 bronce, fine avlsfugle hvis forældre er indkøbt hos 
Brock-Lips, Aarhus, pris kr. 25,- pr. stk. 

Aksel Mortensen, Fyrvejen 5, Nykøbing M., tlf. (077) 20 877. 

Købes: 1,1 mangefarvet parakitter. 

Eric Ekmann, Strandgatan 14 B, Malmo SV., Sverige. 


Sælges: 1,1 bjerglori fra 1965. 

Mogens Stig Andersen, Nørreparken 6, Frederikssund. 

Købes eller byttes: 0,1 diamantdue (helst en halvblods af sølvfarvet og 
almindelig), 1,0 harlekinvagtd. 

Sælges: 1,0 diamantdue (halvbl. af sølvf. og alm.), 3 stk. rødhovedet 
dværgpapegøjer, 2 stk. sorthovedet dværgpapegøjer (måske med blå ar¬ 
velighed) af to halvblods do. 

I. Fuglstrup, Drosselvej 5 kid., København F. 

Købes: 0,1 sølvisabel dilute, 0,1 blå dilute, alt betalt -f fragt og porto. 
Willly Chr. Andersen, Frederiksgade 44 B, Horsens. 

Byttes: 0,1 rosenhovedet dværgpapegøje med 1,0 do., 0,1 rødhovedet do. 
med 0,1, 1,0 kæmpeskadefinke med 0,1 do., 0,1 maskebæltefinke med 1,0 
do., 0,1 korthalet bæltefinke med 1,0 do. 

C. Munch, Raabylille. Stege, (03) 81 34 26. 

Sælges: 1,1 turkisparakitter, 1,1 bourksparakitter, 3 stk. rosellaparakit- 
ter, alle fuglene fra friluftsvolierer og fra 1965, kan sammensættes i ube- 
slægtede par. 

Poul Hansen, »Vigen«, Køls trup F., tlf. Rynkeby 219. 

Sælges: 1,1 sorthovedet dværgpapegøjer, 2,1 undulater, 0,2 engelske un¬ 
dulater, 0,2 grå risfugle, 0,2 kanarier. 

F. B. Them, Lindsnakkevej 31, Aabenraa (042) 21 789. 

Sælges: 10 stk. rosenhoveder dværgpapegøjer, 4 stk. rødhovedet dværg¬ 
papegøjer fra 1965. 

Købes: 1,0 sorthovedet, 1,0 sodbrunhovedet dværgpapegøje. 

Helmer Knudsen, Kronborg Ladegaardsvej 51, Helsingør, tit. (03) 21 61 19 

Sælges: Farvekanarier, alle fastringede DKK-ring 1965, 0,6 citronisabella 
afblegede, 0,2 sølvisabella afblegede, 1,3 pastel, 2,0 grønne, 1,0 blå. 

Købes: 1,1 blå afblegede, 0,2 grønorange. 

C. J. Andersen, Emilievej 17, Sæby. 

Sælges: 1,0 rødhovedet gouldsamadine, 1,0 diamantfinke eller byttes med 
0,1 diamantfinke, 1,0 maskebæltefinke eller 1,0 ceresastrild. 

O. Houmøller-Jensen, Bakkevej, Dommerby pr. Højslev st., tlf. Højslev 

212 

Sælges: 4 stk. kassebure 94x60x40 cm, billigt! 

Jørgen Iversen, Bred, Fyn. 

Købes: 1,0 dominikanerenke, 1,0 helenaastrild, 1,0 olivengrøn astrild, 0,1 
orangevæver. 

Sælges eller byttes med ovenstående: 0,3 nymfeparakitter, 1 stk. hvidho¬ 
vedet nonne. 

Judith Petersen, Skyttemarksvej 55, Næstved. 

Sælges: 3,0 rosa, 2,0 rødorange kanarier, alle med fast DKK-ringe. 
Købes: 1,1 rødorange kobber, men kun 1. kl. dyr har interesse. 

H. Plath, Borgmesterløkken 13, Sønderborg. 

Sælges: Stuevoliere på ben 130x100x60, mahognifineret med både glas- 
og trådforside samt indbygget lysstofrør. 

Købes: 1,1 harlekinvagtler (artsrene). 

B. Rasmussen , Dalvænget 4, Helsingør, tlf. (03) 21 36 80. 

Sælges: 1,1 rød dråbeastrild, 1,1 olivengrøn astrild, 0,1 vagtelastrild, 1,0 
broget astrild. 

Jørgen Floor Andersen, tlf. c>4 99 74. 

Sælges: 1,1 rosella fra april efter 2 stammer, 0,1 do., alle kraftige fugle 
fra friluftsvoliere, kr. 175,- pr. stk. 

Carl F. Skaf te, Kildebo, Sorø, tlf. (03) 63 03 96. 

Sælges: 2,2 blommehovedet parakitter eller byttes med 1,1 rosellapara- 
kitter. 

Lauritz Petersen, Konsul Jensensgade 9, Horsens. 

Sælges: 1,1 broget kanarie kr. 30,-, 1,2 nymfeparakitter kr. 30,- pr. stk,, 

I, 0 grå risfugl kr. 15,-, 5 stk. blå undulater kr. 6,- pr, stk., 

Jens Olesen, Nørupvej, Regstrup, tlf. Søstrup 201, 


- Johnson's veterinære produkter - Johnson’s veterinære produkter - 

& nr. 1 VIT-MIN, dåse, vitaminpulver m/mineraler. kr. 6,85 

nr. 4 A.B.C. Mixture, flaske, imod astma bronkitis og for- 
^ kølelse. A kr. 5,00 - B kr. 7,50 

p 

q nr. 5 AVOL, flaske, imod tarmkatar, diarré og andre 

§ mavebesværligheder. kr. 5,00 

^ nr. 6 ANTI-PEK, spray-dåse, imod fjerplukning A kr. 7,95 

g B kr. 15,85 

nr. 7 ANTI-MITE, sprav-dåse, imod røde mider og lus A kr. 7,85 
g C kr. 18,50 

g nr. 10 SCALY-CREAM, tube, imod kalkben og skorper 

H over næsen. kr. 3,85 

^ nr. 11 PLUME-SPRAY, flaske, virker forebyggende imod 
c /5 smittekim og insektangreb. ... kr. 6,00 

§ En gros & en detail: 

NIELS E. DARBOE, Rundgården 14, København, Søborg. 

O Opdrætter af fugle i mere end 30 dr. 


- Johnson’s veterinære produkter - Johnson’s veterinære produkter - 


JOHNSONS VETERINÆRE PRODUKTER 







NU Fuglebade - i 2 størrelser 


Model „Mini“ til mindre volierer. 

Kan betjenes med een hånd 
Mål: 25 x 35 C m 
Vanddybde. 0-40 mm 
Rumindhold 3 I. kr. 14,00 

Om fuglebadene opfylder alle 
krav? 

Vi sender omgående overalt pr. 
efterkrav. 

Fås kun i 


Model „Grand* 4 til storre volierer 

Mål: 40 60 cm. 

Vanddybde: 0-40 mm. 

Rumindhold 4 I. kr. 24,00 


Kendte fuglefolk siger: 

„Det er simpelthen de bedste, 
der nogensinde er fremstiller 

Et fuglebad er også en god 

GAVEIDE! 


Søllested Isenkram 

N. P Christensen, tlf 131 

Sollested 


BROHOLMS DYREHANDEL 

Saltværksvej 142 - Kastrup ■ Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Kdb, salg. bytle. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter fisk. 

Venlig hilsen 

BROHOLM 



Stort udvalg i 
TROPISKE FUGLE 
og FISK 

Skriv eller ring — 
vi sender overalt 






Cceg mærke til os! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 

Parkfugle 


rade flamingo, sorte svaner m. m. 

Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LUTZHØFT’s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding.pr. kg 1,70 

Tropeblanding. - 1,60 

Undulatblanding. - 1,50 

Papegøjeblanding. - 3,30 

Parakitblanding. - 2,90 

Turteldueblanding. - 1,40 

Vagtelblanding. - 2,30 

Vildfugleblanding. - 1,20 

Canariefrø. - 1,50 

Hampefrø. - 4,00 

Solsikke, stribet. - 2,60 

Solsikke, sort. - 2,20 

Solsikke, mixed. - 2,50 

Valmuefrø, blåt. - 6,85 


Hirse, gul. 

.. pr. kg 1,05 

Hirse, hvid.. 

- 

1,50 

Hirse, rød. 

- 

1,60 

Hirse, senegal. 

.. .. - 

1,60 

Hirse, mohar. 

.... - 

1,50 

Hirse, japan. 

. ... - 

1,50 

Hirse, niger. 

. - 

2,30 

Kolbehirse. 

- 

4,50 

Fugleryps nr. 1. 

. - 

2,00 

Raps, sort. 

. - 

1,80 

Uafskallet ris. 

. - 

2,00 

Hvidgranfrø. 

. - 

8,00 

Tidselfrø. 

— 

8,00 

Af skallet fodergræs . 

. - 

3,00 


Ordre^-på 25 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 




























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering + efterkrav 
Kvantumsrabat 


Holger Hatthiessen 

Overgaden oven Vandet 44 
København K. 

Største import af fuglefrø 

Vitaminiserede frøblandinger 

Kun en gros 

Spørg efter vore varer hos 
Deres leverandør 

gngrvs HOLGER MATTHIESSEN 
Overaadtn own Vandet" 44 
København rC Tlf. ASta 6245 


>| 

Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

v_ J 









ALTID SUNDE OG RASKE FUGLE, NAR DE BRUGER 




1/itahraft 


Dette moderne vitaminiserede fu^lefoder er det 

mest købte i Danmark 

Vitakraft er som selve naturens ernæring til fuglene; »die sol¬ 
modne fro direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OGLE TIPS 

Dc originale plomberede storforbrugerpakninger pa 2,5 og 
* 5 kg er væsentlig billigere for opdrættere og storforbrugere. 

De forskellige sorter V1TAKRAFT-OPMADMNGSFO- 
' DfcR garanterer opdrætterne meget fine resultater. 

Alle arter fuglesyudomme kan bekæmpes med den bekendte 
fugle-hjælp fra Vuakraft. 

Forlang venligst brochurer hos Der • fuglehanditr eller direkte nus 
xeneratreprersenranren: 

UNICUM - UMBERTO NILSSON JUN. 

HOWITZ\EJ 67 A . KØBENHAVN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 


Flvvebure 

Yngle bure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 









